AvalehtLiigadEesti meistrivõistlusedPärnu alistus viiegeimilise lahingu järel TalTechile, kuid kas kaotas lisaks mängule veel ka järjekordse põhimehe?
#000001
Pärnu alistus viiegeimilise lahingu järel TalTechile, kuid kas kaotas lisaks mängule veel ka järjekordse põhimehe?
#000002
Share this postClose sharing boxPärnu alistus viiegeimilise lahingu järel TalTechile, kuid kas kaotas lisaks mängule veel ka järjekordse põhimehe?TwitterFacebookLinkedIn
#000003
Täna tehti TalTechi spordihoones algust Credit24 Eesti meistriliiga poolfinaalidega, kui avamäng peeti TalTechi ja Pärnu Võrkpalliklubi vahel. Kolme võiduni peetavat seeriat asus pärast üles-alla kulgenud põnevusmatši 3:2 (21:25, 25:18, 25:20, 18:25, 15:13) võiduga juhtima TalTech, vahendab volley.ee.
#000005
Avo Keele hoolealused said algul paremini oma mängu käima, minnes vastase serviveast ette 11:7 ja üsna kindlalt hoiti avavaatus enda kontrolli all. Mazenko blokk ja Žukovi rünnak andsid Pärnule juba 18:12 eduseisu. TalTech vahetas Martti Keele asemel mängu Aleksander Eerma. Geimi lõpus tuli Pärnu peatreeneril siiski mõtlemisaega kasutada, kui TalTech kolme punkti kaugusele (23:20) jõudis. Geim siiski Pärnule 25:21. Pärnul oli suur üleolek blokis – 7-1.
#000006
Teine geim algas mõlemalt poolt taas algkoosseisudega, vaid TalTechil jätkas sidemängijana Eerma. See vaatus sujus paremini kodumeeskonna jaoks, Tamme serviässast mindi 9:5 ette ja geimi keskel kasvatati edu Šmidli rünnaku järel juba 18:9-le ning see vaatus läks TalTechile tulemusega 25:18.
#000007
Kolmas geim kulges tasavägiselt, kuni Šmidli serviäss TalTechi 15:12 juhtima viis. Viigini suvepealinna meeskond enam ei jõudnud ja selle vaatuse võitis Janis Sirelpuu juhendatav TalTech 25:20 ja nii oli pealinna klubi võidust geimivõidu kaugusel.
#000008
Otsustavas vaatuses jätkati samades koosseisudes nagu neljandas. Viiendat geimi läks Pärnu meeskond 4:1 juhtima ja Sirelpuu kasutas mõtlemisaega. Sellele järgnes Šmidli eksimus ja õige pea olid külalised juhtimas 8:5. TalTech jõudis korduvalt punkti kaugusele, viiginumbrid tulid tabloole seisul 10:10. Geimi lõpuni mindi tasavägiselt ja esimesena sai matšpalli TalTech seisul 14:12, viimasel rünnakul vigastas aga Pärnu nurgamees Cavalcante jalga ning pidi platsilt lahkuma. Pärnakate jaoks oleks see teise nurgaründajast põhimehe kaotusega, kuna hooaja alguses sai Tony Tammiksaar niivõrd tõsise vigastuse, mis jätab ta hooaja lõpuni palliplatsilt eemale. Järgmise punkti sai Pärnu ja Keel võttis veel aja maha. Mängu lõpetas Šmidli pommlöök, andes kodumeeskonnale 15:13 geimivõidu. Mäng seega 3:2 TalTechile.
#000010
Vastuvõtt oli parem Pärnul – 49% vs 39%, rünnakuid lahendasid edukamalt TalTechi mängijad – 50% vs 46%. Blokiga teenisid Pärnu mehed 16 ja TalTechi mängijad 9 punkti, servijoone taga oli TalTech üle 9 vs 6.
#000012
Pärnu Võrkpalliklubi avaldas viimaks uue peatreeneri nime
#000017
TalTech võitis 9-aastase pausi järel meistrivõistlustelt medali, Rummi ja Losnikov jätsid koduklubiga hüvasti
#000019
Tavapärasest ühtlasemalt skoorinud TalTech asus peatreeneri ja põhisideta Selveri vastu pronksiseeriat juhtima
#000024